วันพุธที่ 4 สิงหาคม 2564
ดีอีเอส-เอ็นที ใช้ประโยชน์แพลตฟอร์มโซเชียลต่อยอดพัฒนา DE Covidhomecare Solution สู้โควิด
ดีอีเอส-เอ็นที ใช้ประโยชน์แพลตฟอร์มโซเชียลต่อยอดพัฒนา DE Covidhomecare Solution สู้โควิด
ดีอีเอส-เอ็นทีรุกนำนวัตกรรมดิจิทัลช่วยแก้ปัญหาแพร่ระบาดโควิด-19ส่งแอป“DE Covidhomecare Solution”โซลูชั่นช่วยงานโรงพยาบาลบริหารจัดการผู้ป่วยอย่างมีประสิทธิภาพประยุกต์ใช้ไลน์และซูม(Zoom)หนุนผู้ป่วยได้รับคำปรึกษาแพทย์แบบเห็นหน้าผ่านจอมือถือ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าดีอีเอสร่วมกับบริษัทโทรคมนาคมแห่งชาติจำกัด(มหาชน)หรือเอ็นทีพัฒนาแอปพลิเคชั่นDE Covidhomecare Solutionเพื่อให้โรงพยาบาลสามารถบริหารจัดการผู้ป่วยโควิดได้อย่างมีประสิทธิภาพเป็นการตอกย้ำบทบาทของกระทรวงฯและหน่วยงานในสังกัดในการประยุกต์ใช้ประโยชน์จากเทคโนโลยีดิจิทัลเข้ามาช่วยขับเคลื่อนประเทศไทยให้ก้าวผ่านวิกฤติการแพร่ระบาดโควิด-19
โดยกระทรวงดิจิทัลฯได้ทำงานร่วมกับแพทย์จิตอาสาพัฒนาระบบแอปพลิเคชั่นดังกล่าวในการช่วยเหลือผู้ป่วยโควิดกลุ่มกักตัวที่บ้านให้สามารถเข้าถึงการรักษาผ่านการประยุกต์ใช้Line official accountเข้ากับZoomเพื่อใช้Video Callติดต่อสื่อสารและรับคำแนะนำในการดูแลรักษาได้แบบเห็นหน้ากันผ่านจอมือถือหรือจอคอมพิวเตอร์เป็นการให้บริการระบบสาธาณสุขที่สอดรับกับมาตรการsocial distancingอีกด้วย
“เพราะวันนี้ก็อย่างที่เราทราบกันว่าคนไข้เยอะมากบางทีมันโหลดเกินไปสำหรับคุณหมอเราก็เลยพัฒนาแอปนี้ขึ้นมาให้เป็นอีกหนึ่งช่องทางสนับสนุนงานด้านสาธารณสุขสำหรับผู้ป่วยกลุ่มรักษาตัวที่บ้าน(Home Isolation)เพื่อจะช่วยเหลือผู้ป่วยที่เป็นโควิด-19และสามารถรักษาตัวเองที่บ้านได้ก็จะมีการติดต่อคุณหมออยู่ตลอดทุกวันและที่สำคัญก็จะมียามีการช่วยเหลือเบื้องต้นนะครับแต่ถ้าผู้ป่วยอาการหนักเช่นจำเป็นจะต้องไปโรงพยาบาลเราก็จะติดต่อประสานให้เพื่อบริหารจัดการการใช้เตียงให้เกิดประโยชน์ที่สุด”นายชัยวุฒิกล่าว
อีกทั้งความร่วมมือข้ามภาคส่วนในครั้งนี้ยังสอดคล้องกับนโยบายของรัฐบาลที่ส่งเสริมการพัฒนาศักยภาพในการจัดระบบการบริการสาธารณสุขที่ได้มาตรฐานและมีประสิทธิภาพซึ่งประชากรทุกระดับสามารถเข้าถึงได้ดีขึ้นเป็นการนำเทคโนโลยีเข้ามาช่วยอำนวยความสะดวกในการเข้าถึงผู้ป่วยทำให้การรักษาและติดตามอาการง่ายและสะดวกที่สำคัญสามารถป้องกันการแพร่ระบาดของโรคได้อีกทางหนึ่ง
นายชัยวุฒิกล่าวว่าขณะนี้มีโรงพยาบาลหลายแห่งติดต่อเข้ามาเพื่อขอใช้บริการแล้ว และวานนี้(3ส.ค. 64)ตนได้ลงพื้นที่กับคุณหมอเพื่อสำรวจการใช้งานว่าติดขัดหรือไม่และต้องพัฒนาอะไรเพิ่มเติมเพื่ออำนวยความสะดวกบ้างรวมทั้งได้รับเสียงตอบรับว่าการที่กระทรวงฯและเอ็นทีช่วยพัฒนาระบบนี้เป็นประโยชน์อย่างมาก
ด้านนาวาอากาศเอกสมศักดิ์ขาวสุวรรณ์กรรมการและรักษาการกรรมการผู้จัดการใหญ่บมจ.โทรคมนาคมแห่งชาติ(เอ็นที) กล่าวว่าเอ็นทียินดีที่ได้เข้ามาร่วมพัฒนาDE Covidhomecare Solution และได้มีส่วนช่วยประชาชนในสถานการณ์โควิดที่ทุกคนต้องช่วยกันผ่านสถานการณ์นี้ไปให้ได้ปัจจุบันได้จัดตั้งไลน์กลางสำหรับระบบนี้ไว้ที่บัญชีไลน์ทางการชื่อCovid Home Care
ขณะที่น.พ.ฆนัทครุธกูลนายกสมาคมสมาพันธ์สถานประกอบการเพื่อสุขภาพและผู้สูงอายุและแพทย์ผู้เชี่ยวชาญด้านโรคหัวใจและโภชนวิทยาคลินิกกล่าวว่าระบบช่วยบริหารจัดการผู้ป่วยซึ่งกระทรวงดิจิทัลฯและเอ็นทีช่วยพัฒนาขึ้นมาครั้งนี้เป็นประโยชน์อย่างมากในการดูแลผู้ป่วยโควิด-19ช่วยแบ่งเบาภาระของผู้ป่วยที่อาจไม่ต้องเดินทางไปยังโรงพยาบาลหรือไปศูนย์พักคอยต่างๆ อีกทั้งช่วยแบ่งเบาภารกิจของแพทย์สามารถดูแลผู้ป่วยได้อย่างมีประสิทธิภาพ
“ก็ต้องยอมรับนะครับว่าเป็นระบบที่ใช้งานง่ายเป็นระบบที่คุ้นเคยอยู่แล้วคนไข้มาปุ๊ปสามารถบอกว่าโอเคมีส่วนที่เหมือนLineเหมือนZoomส่วนที่ทำงานสามารถทำงานได้อย่างมีประสิทธิภาพ”น.พ.ฆนัทกล่าว
*********